Oficialusis leidinys L 060 , 01/03/1997 p. 0059 - 0060



Europos Parlamento ir Tarybos direktyva 96/100/EB 1997 m. vasario 17 d. iš dalies keičianti Direktyvos 93/7/EEB dėl neteisėtai iš valstybės narės teritorijos išvežtų kultūros objektų grąžinimo priedą EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 100a straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], laikydamiesi Sutarties 189b straipsnyje nustatytos tvarkos [3], kadangi pagal skirtingas meno tradicijas Bendrijoje akvarele, guašu ir pastele tapyti paveikslai laikomi arba paveikslais, arba piešiniais; kadangi Direktyvos 93/7/EEB [4] priede 4 kategorijai priskiriami piešiniai, nupiešti tik ranka ant bet kokio pagrindo ir bet kokia medžiaga, o 3 kategorijai – piešiniai ir paveikslai, sukurti tik ranka ant bet kokios kūrimo priemonės ir bet kokia medžiaga; kadangi finansinės ribinės vertės, taikomos šioms dviems kategorijoms yra skirtingos; kadangi dėl šios priežasties vidaus rinkoje akvarele, guašu ir pastele tapyti paveikslai gali būti labai skirtingai vertinami priklausomai nuo valstybės narės, kurioje jie yra; kadangi direktyvos taikymo tikslais reikia nuspręsti, kuriai kategorijai jie priskiriami, siekiant užtikrinti, kad taikomos finansinės ribinės vertės būtų vienodos visoje Bendrijoje; kadangi patirtis rodo, kad kainos už parduotus akvarele, guašu ir pastele tapytus paveikslus yra gerokai aukštesnės negu kainos už parduotus piešinius ir daug žemesnės negu kainos už paveikslus, sukurtus aliejumi arba tempera; kadangi dėl to tikslinga akvarele, guašu ir pastele tapytus paveikslus priskirti naujai atskirai kategorijai, kurios ribinė vertė – 30000 ekiu, ir tai užtikrintų galimybę grąžinti neteisėtai iš valstybės narės teritorijos išvežtus labai reikšmingus kūrinius, PRIĖMĖ ŠIĄ DIREKTYVĄ, 1 straipsnis Direktyvos 93/7/EEB priedas iš dalies keičiamas taip: 1. A antraštinėje dalyje: a) 3 punktas pakeičiamas taip: "3. Piešiniai ir paveikslai, nepriskirti 3A arba 4 kategorijoms, sukurti tik ranka ant bet kokios kūrimo priemonės ir bet kokia medžiaga [5] b) įterpiamas šis punktas: "3 A. Akvarele, guašu ir pastele tapyti paveikslai, sukurti tik ranka bet kokia medžiaga [6] c) 4 punktas pakeičiamas taip: "4. Mozaikos, sukurtos tik ranka bet kokia medžiaga, nepriskirtos 1 ir 2 kategorijoms, ir piešiniai, nupiešti tik ranka ant bet kokio pagrindo bet kokia medžiaga [7] 2. B antraštinėje dalyje: Įterpiama ši kategorija: "30000 - 3A. (Akvarele, guašu ir pastele tapyti paveikslai)". 2 straipsnis Valstybės narės priima įstatymus ir kitus teisės aktus, kurie, įsigalioję per šešis mėnesius nuo jos paskelbimo Europos Bendrijų oficialiajame leidinyje, įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo būdus nustato valstybės narės. 3 straipsnis Ši direktyva skirta valstybėms narėms. Priimta Briuselyje, 1997 m. vasario 17 d. Europos Parlamento vardu Pirmininkas J. M. Gil-Robles Tarybos vardu Pirmininkas G. Zalm [1] OL C 6, 1996 1 11, p. 15. [2] OL C 97, 1996 4 1, p. 28. [3] 1996 m. gegužės 21 d. Europos Parlamento nuomonė (OL C 166, 1996 6 10, p. 38), 1996 m. liepos 8 d. Tarybos bendroji pozicija (OL C 264, 1996 9 11, p. 66) ir 1996 m. lapkričio 13 d. Europos Parlamento sprendimas (OL C 362, 1996 12 2). 1996 m. gruodžio 20 d. Tarybos sprendimas. [4] OL L 74, 1993 3 27, p. 74. [5] OL C 6, 1996 1 11, p. 15."; [6] OL C 6, 1996 1 11, p. 15."; [7] OL C 6, 1996 1 11, p. 15.". --------------------------------------------------